Document ID: 32013D0512

KOMISJONI RAKENDUSOTSUS,
17. oktoober 2013,
liidu rahalise abi kohta teatavatele liikmesriikidele meemesilaste kolooniate vähenemise vabatahtlike järelevalveuuringute toetamiseks ajavahemikul 2013-2014
(teatavaks tehtud numbri C(2013) 6742 all)
(Ainult eesti-, hispaania-, hollandi-, inglise-, itaalia-, kreeka-, leedu-, läti-, poola-, portugali-, prantsus-, rootsi-, saksa-, slovaki-, soome-, taani- ja ungarikeelne tekst on autentsed)
(2013/512/EL)
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artiklit 23,
ning arvestades järgmist:
(1)
Komisjoni teatises Euroopa Parlamendile ja nõukogule meemesilaste tervise kohta (2) antakse ülevaade komisjoni juba alustatud ja käimasolevatest tegevustest, mis on seotud meemesilaste tervisega ELis. Teatise peamine teema on mesilaste suurenenud suremus, mida on täheldatud kogu maailmas.
(2)
2009. aasta EFSA projektis „Mesilaste suremus ja mesilaste jälgimine Euroopas” (3) järeldati, et ELi järelevalvesüsteemid on üldiselt nõrgad ning et liikmesriikide tasandil puuduvad andmed ja ELi tasandil puuduvad võrreldavad andmed.
(3)
Selleks, et parandada mesilaste suremust käsitlevate andmete kättesaadavust, on komisjon otsustanud toetada liikmesriikides teatavaid meemesilaste vähenemise järelevalveuuringuid.
(4)
Komisjoni rakendusotsusega 2012/362/EL (4) anti rahalist abi Belgias, Taanis, Saksamaal, Eestis, Kreekas, Hispaanias, Prantsusmaal, Itaalias, Lätis, Leedus, Ungaris, Poolas, Portugalis, Slovakkias, Soomes, Rootsis ja Ühendkuningriigis ajavahemikul 2012-2013 tehtud meemesilaste kolooniate vähenemise vabatahtlikele järelevalveuuringutele.
(5)
Uuringutega on ette nähtud kolm kohapealset kontrollkäiku mesilatesse, mis tuleb teha enne talve, pärast talve ja tootliku perioodi vältel.
(6)
On oluline, et seda tüüpi uuringu puhul kasutatakse eri aastatel kogutud võrreldavaid andmeid mesilaskolooniate vähenemise kohta. See kehtib eriti meemesilaste vähenemise järelevalveuuringute puhul, kuna kliimatingimused muudavad tulemusi olulisel määral. Ainult ühe aasta jooksul tehtud uuringust võib saada vaid osalisi andmeid, mis ei anna piisavalt alust kõnealuse vähenemise kohta järelduste tegemiseks.
(7)
Eespool selgitatud põhjustel on asjakohane jätkata meemesilaste kolooniate vähenemise vabatahtlikke järelevalveuuringuid hooajal, mis algab 2013. aastal enne talve algust sügisel tehtava kontrolliga ja lõpeb pärast talve tehtavate ja kogu hooaega hõlmavate kontrollidega 2014. aastal.
(8)
2013.-2014. hooajal tehtavad uuringud põhinevad dokumendil „Mesilaskolooniate vähenemise pilootjärelevalveprojekti alused”, (5) mille on koostanud Euroopa Parlamendi ja nõukogu määruse (EÜ) nr 882/2004 (6) VII lisa II osas loetletud ELi mesilastervise referentlabor (EURL) ning milles antakse liikmesriikidele juhised vabatahtlike järelevalveuuringute programmide väljatöötamiseks.
(9)
Samadel liikmesriikidel, kes võtsid osa meemesilaste kolooniate vähenemise esimestest vabatahtlikest järelevalveuuringutest 2012.-2013. aastal, paluti esitada komisjonile 2013.-2014. hooaja järelevalveuuringute programmid, mis põhinevad ELi mesilastervise referentlabori koostatud tehnilisel dokumendil.
(10)
Tehnilise dokumendiga „Mesilaskolooniate vähenemise pilootjärelevalveprojekti alused” kooskõlas oleva meemesilaste kolooniate vähenemise järelevalveuuringu programmi on koostanud ja ELi rahalist abi on taotlenud Belgia, Taani, Saksamaa, Eesti, Kreeka, Hispaania, Prantsusmaa, Itaalia, Läti, Leedu, Ungari, Poola, Portugal, Slovaki Vabariik, Soome, Rootsi ja Ühendkuningriik.
(11)
Rahalist abi tuleks alates 1. juulist 2013 anda Belgia, Taani, Saksamaa, Eesti, Kreeka, Hispaania, Prantsusmaa, Itaalia, Läti, Leedu, Ungari, Poola, Portugali, Slovaki, Soome, Rootsi ja Ühendkuningriigi tehtavatele meemesilaste kolooniate vähenemise järelevalveuuringutele.
(12)
Nõukogu määruse (EÜ) nr 1290/2005 (7) kohaselt tuleb veterinaarmeetmeid rahastada Euroopa Põllumajanduse Tagatisfondist. Finantskontrolli läbiviimise eesmärgil kohaldatakse kõnealuse määruse artikleid 9, 36 ja 37.
(13)
Rahalise abi maksmine toimub tingimusel, et plaanitud järelevalveprogrammid on ka tegelikult ellu viidud ja et asjakohased ametiasutused esitavad komisjonile ja ELi mesilastervise referentlaborile kogu vajaliku teabe.
(14)
Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Euroopa Liit annab meemesilaste kolooniate vähenemise järelevalveprogrammide jaoks rahalist abi Belgiale, Taanile, Saksamaale, Eestile, Kreekale, Hispaaniale, Prantsusmaale, Itaaliale, Lätile, Leedule, Ungarile, Poolale, Portugalile, Slovakkiale, Soomele, Rootsile ja Ühendkuningriigile.
2. Liidu rahaline toetus:
a)
moodustab 70 % iga lõikes 1 viidatud liikmesriigi abikõlblikest ja I lisas nimetatud kulutustest meemesilaste kolooniate vähenemise järelevalveuuringuteks ajavahemikus 1. juulist 2013 kuni 30. septembrini 2014;
b)
ei tohi ületada järgmist:
1)
Belgia puhul 26 837 eurot;
2)
Taani puhul 116 417 eurot;
3)
Saksamaa puhul 160 445 eurot;
4)
Eesti puhul 64 868 eurot;
5)
Kreeka puhul 78 421 eurot;
6)
Hispaania puhul 148 047 eurot;
7)
Prantsusmaa puhul 288 801 eurot;
8)
Itaalia puhul 142 212 eurot;
9)
Läti puhul 86 310 eurot;
10)
Leedu puhul 70 273 eurot;
11)
Ungari puhul 114 209 eurot;
12)
Poola puhul 128 015 eurot;
13)
Portugali puhul 29 159 eurot;
14)
Slovakkia puhul 92 240 eurot;
15)
Soome puhul 117 416 eurot;
16)
Rootsi puhul 74 389 eurot;
17)
Ühendkuningriigi puhul 109 871 eurot;
c)
ei ületa 348 eurot mesila kontrollkäigu kohta.
Artikkel 2
1. Käesoleva otsusega ettenähtud abi maksimummäär artiklis 1 nimetatud programmide elluviimisega kaasnevate kulutuste katmiseks on 1 847 930 eurot, mis eraldatakse Euroopa Liidu üldeelarvest.
2. Abikõlblikud on vastavalt III lisas sätestatud eeskirjadele laboriuuringute tegemise, proovivõtmise või seirega seotud tööjõu ning tarvikute ja järelevalveuuringute üldkuludega seotud kulutused.
3. Liidu rahaline abi makstakse välja pärast artikli 3 lõigetes 2 ja 3 osutatud aruannete ja tõendavate dokumentide esitamist ja heakskiitmist.
Artikkel 3
1. Kõnealused programmid viiakse ellu kooskõlas tehnilise dokumendiga „Mesilaskolooniate vähenemise pilootjärelevalveprojekti alused” ja liikmesriikide esitatud meemesilaste kolooniate järelevalveprogrammidega.
2. Belgia, Taani, Saksamaa, Eesti, Kreeka, Hispaania, Prantsusmaa, Itaalia, Läti, Leedu, Ungari, Poola, Portugal, Slovakkia, Soome, Rootsi ja Ühendkuningriik esitavad komisjonile:
-
hiljemalt 1. märtsiks 2014 tehnilise vahearuande esimese järelevalveprogrammiga ettenähtud kontrollkäigu kohta;
-
hiljemalt 31. oktoobriks 2014 lõpliku tehnilise aruande teise ja kolmanda järelevalveprogrammiga ettenähtud kontrollkäigu kohta;
-
tehniline aruanne peab olema kooskõlas vormiga, mille komisjon on koostanud koostöös ELi mesilastervise referentlaboriga.
3. Belgia, Taani, Saksamaa, Eesti, Kreeka, Hispaania, Prantsusmaa, Itaalia, Läti, Leedu, Ungari, Poola, Portugal, Slovakkia, Soome, Rootsi ja Ühendkuningriik esitavad komisjonile:
-
hiljemalt 31. detsembriks 2014 vastavalt II lisale koostatud finantsaruande paberkandjal ja elektrooniliselt;
-
komisjoni palvel tõendavad dokumendid, mis kinnitavad kõiki hüvitise taotluses märgitud kulutusi.
4. Uuringute tulemused tehakse kättesaadavaks komisjonile ja ELi mesilastervise referentlaborile.
Artikkel 4
Käesolev otsus on adresseeritud Belgia Kuningriigile, Taani Kuningriigile, Saksamaa Liitvabariigile, Eesti Vabariigile, Kreeka Vabariigile, Hispaania Kuningriigile, Prantsuse Vabariigile, Itaalia Vabariigile, Läti Vabariigile, Leedu Vabariigile, Ungari Vabariigile, Poola Vabariigile, Portugali Vabariigile, Slovaki Vabariigile, Soome Vabariigile, Rootsi Kuningriigile ning Suurbritannia ja Põhja-Iiri Ühendkuningriigile.
Brüssel, 17. oktoober 2013

Labels: 7
15
5
6